
Z A P I S N I K
4.  sjednice Vijeća Mjesnog odbora „Šestinski dol -Vrhovec“,
29. rujna 2021. u prostoru MS „Šestinski dol -Vrhovec“,
s početkom 19:10 sati

NAZOČNI ČLANOVI VIJEĆA:
Dario Horvatić, Božena Horvat-Alajbegović, Tvrtko Horvatić, Josip Burek, Ivona Molan, Dario Ptičar, Tena Zenko Milović 

NENAZOČNI ČLANOVI VIJEĆA:
Nina Gojić, Svjetlana Veseli

Predsjedava Dario Horvatić, predsjednik Vijeća.

Zapisnik vodi: Tena Zenko Milović 

Predsjednik konstatira da je nazočno 6 od ukupno 9 članova Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora.

Bez rasprave, jednoglasno , Vijeće prihvaća tekst Zapisnika 4. sjednice Vijeća, održane 27. kolovoza 2021.
Na prijedlog predsjednika Vijeće jednoglasno utvrđuje

D n e v n i   r e d

1. Nacrt prijedloga Odluke o mjestima za trgovinu na malo izvan prodavaonica i
tržnica na malo koja se obavlja na pokretnim napravama i vanjskom izgledu
pokretnih naprava i privremenih građevina – mišljenje, traži se
2. Nacrt prijedloga Odluke o izmjenama i dopunama Odluke o nerazvrstanim cestama –
mišljenje, traži se
3. Postavljanje uspornika u ulici Vrhovec između kućnih brojeva 126 i 128
4. Zamjena dotrajalih uspornika u Šestinskom dolu kod kućnog broja 119
5. Aktualna komunalna problematika
6. Pitanja, prijedlozi i obavijesti


Ad 1. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina – mišljenje, traži se

Članovi Vijeća primili su pisani materijal  na sjednici.
Vijeće većinom od 5 glasova za, 1 suzdržanim donosi

Z A K LJ U Č A K
o nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavljaju na pokretnim napravama i vanjskom izgledu pokretnih naprava i privremenih građevina

1. Vijeće Mjesnog odbora Šestinski dol - Vrhovec raspravljalo je o Nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavljaju na pokretnim napravama i vanjskom izgledu pokretnih naprava i privremenih građevina.

2. Vijeće daje pozitivno mišljenje na prijedlog Odluke.

3. Ovaj se Zaključak dostavlja Gradskom uredu za mjesnu samoupravu i Vijeću Gradske četvrti Črnomerec, na daljnje postupanje.

Ad 2. Nacrt prijedloga Odluke o izmjenama i dopunama Odluke o nerazvrstanim cestama –mišljenje, traži se

	Članovi Vijeća primili su pisani materijal na sjednici.
Vijeće većinom od 5 glasova za, 1 suzdržanim, donosi

Z A K LJ U Č A K
o nacrtu prijedloga Odluke o izmjenama i dopunama Odluke o nerazvrstanim cestama

1. Vijeće Mjesnog odbora Šestinski dol - Vrhovec raspravljalo je o Nacrtu prijedloga Odluke o izmjenama i dopunama Odluke o nerazvrstanim cestama.
2. Vijeće daje pozitivno mišljenje na prijedlog Odluke.

3. Ovaj se Zaključak dostavlja Gradskom uredu za mjesnu samoupravu i Vijeću Gradske četvrti Črnomerec, na daljnje postupanje.

*NAPOMENA* 
Vijeće Mjesnog odbora Šestinski dol-Vrhovec zahtjeva od presjedavajućeg da, ukoliko će se neki članak mijenjati, uz materijale za sjednicu bude dostavljen i izvorni dokument članka.

Ad 3. Postavljanje uspornika u ulici Vrhovec između kućnih brojeva 126 i 128

Članovi Vijeća primili su pisani materijal na sjednici.
Dario Horvatić informira vijećnike da na službeni mail od VMO Šestinski dol - Vrhovec dolazi puno upita i zahtjeva vezanih uz uspornike i promet općenito, te da ta situacija nije jedinstvena za ovaj mjesni odbor. Zbog tog razloga VGČ Črnomerec je donijelo zahtjev za izradu studije prometa na prostoru gradske Četvrti Črnomerec.  
Vijeće jednoglasno donosi
Z A K LJ U Č A K
o postavljanju uspornika u ulici Vrhovec između kućnih brojeva 126 i 128
1. Vijeće Mjesnog odbora Šestinski dol-Vrhovec raspravljalo je o prijedlogu gasp. 
D. M., za postavljanje uspornika u ulici Vrhovec između k.br. 126 i 128.

2. Vijeće je donijelo stav da odobrava postavljanje uspornika samo uz javne institucije 
kao sto su škole, vrtići i domovi. Za sve ostale lokacije potrebno je dostaviti 
suglasnost stanara okolnih objekata na kojima je predviđeno postavljanje uspornika, 
sve do objave rezultata prometne studije.

3.	Ovaj Zaključak dostavit ce se Vijeću Gradske četvrti Črnomerec i podnositelju 
zahtjeva.
[bookmark: _GoBack]Ad 4. Zamjena dotrajalih uspornika u Šestinskom dolu kod kućnog broja 119

Vijeće jednoglasno donosi


Z A K LJ U Č A K
zamjena dotrajalih uspornika u Šestinskom dolu kod kućnog broja 119

1.Vijeće Mjesnog odbora Šestinski dol-Vrhovec slaže se s potrebom zamjene dotrajalih  
gumenih uspornika u Šestinskom dolu kod kućnog broja 119. i to s  betonskom  uzdignutom plohom (uspornikom).

2. Ovaj Zaključak dostavit ce se Vijeću Gradske četvrti Črnomerec i podnositelju zahtjeva.


Ad 5. Aktualna komunalna problematika

	Predsjednik Vijeća usmeno informira vijećnike o temi.

Dario Horvatić nalaže vijećnicima da do sljedeće sjednice razmisle i donesu prijedloge za PMKA. Spomenuto je stavljanje obnove prostora Mjesne samouprave VMO Šestinski dol – Vrhovec u PMKA ponajviše zbog dotrajalosti pojedinih dijelova prostorije.
U raspravi se spomenula procjena troškovnika te je Božena Horvat-Alajbegović spomenula da se zbog zapetljanosti sustava ne može ništa, iako je po pravilu to javna nabava. Također spominje ostale nespomenute troškove koji su prije bili iskorištavani za uređenje i održavanje prostora, dobrotvorne svrhe, donacije udrugama te kako bi bilo dobro vratiti takvu praksu.
Dario Horvatić spominje kako su slivnici za koje je traženo čišćenje na 2. sjednici VMO ŠDV-a očišćeni te kako je zaključaci o obnovi horizntalne signalizacije proslijeđeni nadležnim institucijama te smo u iščekivanju odgovora.
Spomenuta je nadstrešnica na križanje Prevoja i Šestinskog dola, na koju su građani i prije imali primjedbe radi sigurnosti, te kako je zbog naleta automobila postala izuzeto opasna. Vijeće se složilo da će nadstrešnicu popraviti, do nabave tipizirane nadstrešnice.

	Vijeće jednoglasno  donosi

Z A K LJ U Č A K
o popravku nadstrešnice na križanju ulica Prevoj i Šestinski dol

1. Vijeće Mjesnog odbora Šestinski dol-Vrhovec utvrđuje da je nadstrešnica jako opasna 
te zahtjeva žurni popravak.

2. Ovaj Zaključak dostavit će se Vijeću Gradske četvrti Črnomerec na daljnje postupanje 
i podnositelju zahtjeva.






Ad 6. Pitanja, prijedlozi i obavijesti


	Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	Dario Horvatić, Božena Horvat-Alajbegović
	Dario Horvatić predlaže da prijedlog Božene Horvat-Alajbegović o dovršenju ograde oko igrališta na Prevoju bude uvršteno u PMKA, Božena Horvat Alajbegović se slaže.





Dovršeno u 20:15 sati.

 		
KLASA:   026-02/21-02/1695
URBROJ: 251-06-11-306-21-2
Zagreb,     29. rujna 2021.


Predsjednik
Vijeća Mjesnog odbora
Šestinski dol - Vrhovec
						
									         Dario Horvatić


